Pitik alas abang utawa kanthi jeneng èlmiyah Gallus gallus iku sajinis manuk kanthi ukuran sedheng, dawané watara 78cm, saka suku Phasianidae. Pitik betina ukurané luwih cilik, dawané watara 46cm. Pitik alas jantan duwé wulu-wulu gulu, tengkuk lan mantel sing dawa luncip werna kuning coklat keemasan kanthi kulit rai abang, iris coklat, wulu geger ijo peteng lan sisih ngisor awak werna ireng ngilap. Ing endhasé ana jènggèr mawa gerigi lan gelambir werna abang. Bututé kapérang saka 14 nganti 16 wulu werna ireng ijo métalik, kanthi wulu tengah buntut sing dawa lan mlengkung mudhun. Sikilé werna klawu ana jaluné siji. Pitik betina sikilé ora ana jaluné, wulu-wuluné cendhak, werna coklat tuwa semu kuning mawa garis-garis lan bintik peteng.